Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: a 251/2001. (XII. 18.) Korm. rendelethez
Paragraph Index: 627

1. Összekapcsolási szolgáltatás: az összekapcsolási forgalmi szolgáltatás, valamint a bérelt vonali összekapcsolási szolgáltatás. 1.1. Összekapcsolási forgalmi szolgáltatás: a végződtetés forgalmi szolgáltatás, továbbá a távbeszélő tranzit forgalmi szolgáltatás és a közvetett hozzáférés forgalmi szolgáltatás. 1.1.1. Végződtetés forgalmi szolgáltatás: a hívás továbbítása az összekapcsolási pontról a hívott előfizető hálózati végpontjára vagy a mobil előfizetőt azonosító eszközre, illetve készülékre. Lehet alapszegmens végződtetés, egy- 2001/147. szám szeres szegmens végződtetés, vagy kétszeres szegmens végződtetés. 1.1.2. Tranzit forgalmi szolgáltatás: a hívás továbbítása az egyik összekapcsolási pontról egy másik összekapcsolási pontra. Lehet egyszeres szegmens tranzit vagy kétszeres szegmens tranzit. 1.1.3. Közvetett hozzáférés forgalmi szolgáltatás: hívás továbbítása a hívó előfizető hálózati végpontjáról az összekapcsolási pontig. Lehet alapszegmens közvetett hozzáférés, egyszeres szegmens közvetett hozzáférés vagy kétszeres szegmens közvetett hozzáférés. 1.2. Bérelt vonali összekapcsolási szolgáltatás: a féláramkör bérelt vonali összekapcsolási szolgáltatás és a kétvégű bérelt vonali összekapcsolási szolgáltatás. 1.2.1. Féláramkör bérelt vonali összekapcsolási szolgáltatás: az egyik szolgáltató a távközlő hálózatában az öszszekapcsolási pontig egy áramkörszakaszt nyújt és a másik szolgáltató távközlő hálózatában az összekapcsolási ponttól egy áramkör szakaszt vesz igénybe bérelt vonali szolgáltatás nyújtása érdekében. Lehet alapszegmens féláramkör, egyszeres szegmens féláramkör, vagy kétszeres szegmens féláramkör bérelt vonali összekapcsolási szolgáltatás. 1.2.1.1. Alapszegmens féláramkör bérelt vonali összekapcsolási szolgáltatás: alap összekapcsolási szolgáltatás, amelyben az összekapcsolási pont és másik szolgáltató távközlő hálózatában igénybe vett áramkör szakasz hálózati végpontja ugyanazon a földrajzi számozási területen van. 1.2.1.2. Egyszeres szegmens féláramkör bérelt vonali összekapcsolási szolgáltatás: az összekapcsolási pont és a másik szolgáltató távközlő hálózatában igénybe vett áramkör szakasz hálózati végpontja ugyanazon a regionális irányítási területen vannak. 1.2.1.3. Kétszeres szegmens féláramkör bérelt vonali összekapcsolási szolgáltatás: az összekapcsolási pont és a másik szolgáltató távközlő hálózatában igénybe vett áramkör szakasz hálózati végpontja nem az összekapcsolási pont regionális irányítási területén van. 1.2.2. Kétvégű bérelt vonali összekapcsolási szolgáltatás: a szolgáltató a két összekapcsolási pontján a másik szolgáltató távközlő hálózatában vesz igénybe ezen összekapcsolási pontoktól egy-egy áramkör szakaszt bérelt vonali szolgáltatás nyújtása érdekében. Lehet egyszeres szegmens kétvégű áramkör vagy kétszeres szegmens kétvégű áramkör bérelt vonali összekapcsolási szolgáltatás.

Source: https://magyarkozlony.hu/hivatalos-lapok/081ead607991afd38dd4901a56fa43cd5378d72c/dokumentumok/d0ddd14b85b63f328b5b94f23ccb79c490472c68/letoltes